Varad-Sinas

Varad-Sinas ( = ARAD-dsuenhttp://oracc.museum.upenn.edu/epsd2/royal/cbd/qpn/o0048439.html) – Larsos, Šumero miesto-valstybės, karalius, valdęs 1890–1878 m. pr. m. e. (pagal vidurinę chronologiją).Leick, Gwendolyn (2002). Who’s Who in the Ancient Near East. Routledge, p. 175. ISBN 9781134787951.

Varad-Sino tėvas Kudur-Mabukas išvijo ankstesnį Larsos valdovą Sili-Adadą ir jo vieton paskyrė savo sūnų. Varad-Sino sesuo En-ane-du Ūre buvo paskirta Mėnulio dievo Nanos žyneThe Rulers of Larsa , M. Fitzgerald, Yale University Dissertation, 2002, p. 134–135. (septintaisiais valdymo metais).Varad-Sino metų vardai, cdli.ucla.edu. Nuoroda tikrinta 2020-09-08.

Varad-Sinas – daugiausia įrašų palikęs Larsos valdovas. Iš šių įrašų (įskaitant vadinamuosius metų vardus) galima spręsti, kad jis daug dėmesio skyrė religiniams pastatams: buvo rekonstruotos šventyklos Ūre, Zabalame ir Larsoje. Pasak įrašų, antraisiais Varad-Sino valdymo metais buvo sugriauta Kazalu miesto siena bei nugalėta Larsą užėmusi Mutibalo kariuomenė. Be to, valdant Varad-Sinui rekonstruota Ūro miesto siena. Dešimtaisiais Varad-Sino valdymo metais atstatyta Šarakumo miesto siena, o dvyliktaisiais Maškan-šapire pastatyta Nin-gaug šventykla.

Po Varad-Sino mirties sostas atiteko jo broliui Rim-Sinui.

 Šaltiniai 

Kategorija:Šumero valdovai